Petrus Læstadius er kilde til mange av de biografiske opplysningene om sin nå mer berømte bror. Men i deres samtid var Petrus, takket være sine bokutgivelser, den mest almen kjente av de to. I sine journaler forteller han ikke bare om sitt virke som misjonær, men fletter inn samfunnskritikk, kulturelle beskrivelser og selvbiografisk materiale. Det hele i en impulsiv, levende stil der forfatteren som person trer tydelig frem.